Q=7	C=5	SS=3	LS=1	PS=0	DC=3	LC=0	SD=0	BS=1	G0=124	G1=103	G2=55	DLID=az_RU	BODY=Јеһоваја пәнаһ ҝәтирин! | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маршалл Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Понапе Португалија жест дили Румынија жест дили Самоа Словакија жест дили Соломон Адалары пиҹини Тајван жест дили Тонга Тувалу Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман алур ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү Ҹәнуби Африка жест дили ҹола Һаити креолу Һиндистан жест дили һауса һереро һилигајнон һинд һири-моту әрәб өзбәк\n«Јеһова гулларынын ҹаныны хилас едәр, Она пәнаһ ҝәтирәнләрин бири дә мәһкум едилмәз» (ЗӘБ. 34:22).\nНӘҒМӘ: 8, 54\nСЫҒЫНАҸАГ ШӘҺӘРЛӘР ҺАГГЫНДА ГАНУН...\nағыр ҝүнаһ ишләмиш шәхсә көмәк едән ағсаггаллара неҹә рәһбәр ола биләр?\nАллаһын мәрһәмәтиндән јарарланмаг үчүн гәти аддымлар атмағын ваҹиблијини неҹә ҝөстәрир?\nЈеһованын төвбә едән шәхси тамамилә бағышладығыны неҹә ҝөстәрир?\n1. Аллаһын мөмин бәндәләри ҝүнаһлы олдуглары үчүн бәзән һансы һиссләри кечирир?\n«НЕҸӘ ДӘ јазыг адамам!» (Ром. 7:24). Бу аҹизанә сөзләр һәвари Булуса мәхсус олса да, онларда Аллаһын һәр бир мөмин бәндәсинин һиссләри өз әксини тапыр. Һамымыз ирсән алдығымыз ҝүнаһдан әзијјәт чәкир, Аллаһы арзуладығымыз кими разы сала билмәјәндә руһдан дүшүрүк. Ағыр ҝүнаһа јол вермиш бәзи диндашларымыз һәтта елә фикирдә олур ки, илаһи әфв гапысы онларын үзүнә һәмишәлик бағлыдыр.\n2. а) Зәбур 34:22 ајәси Јеһоваја сығынан ҝүнаһкара неҹә тәскинлик верә биләр? б) Бу мәгаләдә сөһбәт нәдән ҝедәҹәк? (« Ибрәт, јохса тимсал?» адлы чәрчивәјә бахын.)\n2 Мүгәддәс Јазылар ҝөстәрир ки, ҝүнаһ ишләдән шәхс Јеһоваја сығынырса, өзүнү јејиб-битирмәјә ҝәрәк јохдур. (Зәбур 34:22 ајәсини охујун.) Елә исә ҝәлин нөвбәти суаллары арашдыраг: Јеһоваја сығынмаг вә ја пәнаһ ҝәтирмәк нә демәкдир? Јеһованын мәрһәмәт вә әфвинә наил олмаг үчүн инсан нә етмәлидир? Бу суалларын ҹавабыны Муса пејғәмбәр васитәсилә верилән сығынаҹаг шәһәрләр һаггында гануну тәһлил етмәклә тапаҹағыг. Дүздүр, Төврат чәрчивәсиндә верилән бу ганун ерамызын 33-ҹү илиндән етибарән гүввәдә дејил. Анҹаг унутмајаг ки, бу ганунун тәсисчиси Јеһова Аллаһ олуб. Буна ҝөрә дә, һәмин ганундан Јараданымызын ҝүнаһа, ҝүнаһкара вә төвбәјә мүнасибәтини өјрәнмәк олар. Әввәлҹә ҝәлин ҝөрәк сығынаҹаг шәһәрләр һансы мәгсәдә хидмәт едирди.\n«ӨЗҮНҮЗ ҮЧҮН СЫҒЫНАҸАГ ШӘҺӘРЛӘР АЈЫРЫН»\n3. Исраилдә гәсдән адам өлдүрәнләр неҹә ҹәзаланырды?\n3 Јеһованын вердији гануна әсасән, Исраилдә гәтл ҹидди ҝүнаһ сајылырды. Гәсдән гәтл төрәдәнләр мәрһумун ән јахын киши гоһуму, «интигамчысы» тәрәфиндән өлдүрүлүрдү (Сај. 35:19). Беләҹә, ҝүнаһсыз ган јердә галмыр, онун кәффарәси верилмиш олурду. Гатилин ҹәзасынын дәрһал верилмәси мәмләкәти мурдарлыгдан горујурду, белә ки, Јеһова бујурмушду: «Јашадығыныз торпағы мурдарламајын, чүнки төкүлән ган торпағы мурдар едир» (Сај. 35:33, 34).\n4. Тәсадүфән адам өлдүрән инсанла бағлы һансы ганун вар иди?\n4 Бәс әҝәр гәтл тәсадүфән баш верәрдисә, онда неҹә? Гәтл төрәдән јенә дә ҝүнаһкар билинирди, чүнки ҝүнаһсыз ган төкмүшдү (Јар. 9:5). Анҹаг белә адама рәһм ҝөстәрилирди. О, интигамчынын әлиндән гуртулмаг үчүн сығынаҹаг кими ајрылмыш алты шәһәрдән биринә гачыб ора сығына биләрди. О, баш каһинин өлүмүнә гәдәр бу шәһәрдә галмалы иди (Сај. 35:15, 28).\n5. Сығынаҹаг шәһәрләр һаггында ганундан Јеһова барәдә нә исә өјрәнә биләрикми? Изаһ един.\n5 Сығынаҹаг шәһәрләр ајырмаг Јеһова Аллаһын ҝөстәриши иди. О, халгын рәһбәри Јушәјә бујурмушду: «Исраиллиләрә белә де: “...Өзүнүз үчүн сығынаҹаг шәһәрләр ајырын”». Бу шәһәрләр хүсуси мәгсәдлә ајрылдығы үчүн мүгәддәс сајылырды (Јуш. 20:1, 2, 7, 8). Мадам ки, бу шәһәрләри ајырмағы Јеһова Өзү тапшырмышды, өзүмүздән соруша биләрик: бу ганун Јеһованын мәрһәмәти һаггында бизә даһа ҝениш анлајыш верә биләрми? Бу ганундан Јеһованын мәрһәмәтинә сығынмаг барәдә нә өјрәнә биләрик?\n«ГОЈ О,.. ҺАЛ-ГӘЗИЈЈӘНИ ШӘҺӘР АҒСАГГАЛЛАРЫНА ДАНЫШСЫН»\n6, 7. а) Ағсаггаллар тәсадүфән адам өлдүрән шәхсин ишинә неҹә бахырдылар? (Мәгаләнин әввәлиндәки шәклә бахын.) б) Әлиндән хәта чыхан адамын мәсәләни ағсаггаллара данышмасы нәјә ҝөрә ваҹиб иди?\n6 Тәсадүфән баш верән гәтл һадисәсиндән сонра әлиндән хәта чыхан адам сығынаҹаг шәһәрә гачыб һал-гәзијјәни шәһәр дарвазасында отуран ағсаггаллара данышмалы иди. Ағсаггаллар ону шәһәрә гәбул етмәли идиләр (Јуш. 20:4). Бир мүддәт сонра онлар һәмин адамы һадисә баш верән шәһәрин ағсаггалларынын јанына ҝөндәрмәли иди ки, иши арашдырсынлар. (Сајлар 35:24, 25 ајәләрини охујун.) Әҝәр сүбута јетирилсәјди ки, һадисә доғрудан да, тәсадүфән баш вериб, һадисәни төрәдән шәхс сығынаҹаг шәһәрә гајтарылырды.\n7 Суал јарана биләр, мәсәләјә ағсаггалларын бахмасы нә дәрәҹәдә ваҹиб иди? Әввәла, ағсаггалларын вәзифәси иҹманын паклығыны горумаг иди. Икинҹиси, онлар тәсадүфән адам өлдүрәнин Јеһованын мәрһәмәтиндән фајдаланмасы үчүн лазыми тәдбирләр ҝөрүрдүләр. Бунунла бағлы бир Библија алими јазмышды ки, әлиндән хәта чыхан адам «ҝөстәришә бармагарасы бахыб өзүнү [ағсаггаллара] тәслим етмирдисә, һәјатыны тәһлүкәјә атмыш олурду. Интигамчы ону тутуб өлдүрәрдисә,.. ганы өз бојнунда галырды, чүнки Аллаһын тәгдим етдији хилас имканындан истифадә етмәмишди». Демәли, әлиндән хәта чыхан инсан үчүн көмәк гапысы ачыг иди, она, садәҹә бу көмәји гәбул етмәк галырды. Әҝәр о, сығынаҹаг шәһәрә гачмасајды, мәрһумун јахын гоһумунун ону өлдүрмәк ихтијары вар иди.\n8, 9. Нә үчүн ҹидди ҝүнаһ ишләдән мәсиһи ағсаггаллардан көмәк истәмәлидир?\n8 Бу ҝүн дә ҹидди ҝүнаһа јол вермиш мәсиһи мәнән сағалмаг үчүн јығынҹагдакы ағсаггаллардан көмәк истәмәлидир. Бу, мүтләгдир. Илк нөвбәдә, она ҝөрә ки, бу, Аллаһын тәләбидир. Онун Кәламына әсасән, ҹидди ҝүнаһла бағлы мәсәләләрә ағсаггаллар бахмалыдыр (Јаг. 5:14—16). Икинҹи сәбәб ондан ибарәтдир ки, ҝүнаһкарын ағсаггаллара јахынлашмасы онун Аллаһы разы салмаг, ҝүнаһы тәкрарламамаг гәтијјәтини артырыр (Гал. 6:1; Ибр. 12:11). Үчүнҹүсү, ағсаггалларын вәзифәси виҹдан әзабы чәкән төвбәкара гәлб раһатлығы вермәк, ону Јеһованын мәрһәмәтинә инандырмагдыр. Онлар һәтта бунунла әлагәдар тәлим алырлар. Мүгәддәс Китабда ағсаггаллар «лејсандан сығынаҹаг» адланыр (Әшј. 32:1, 2). Мәҝәр бүтүн бунлар илаһи рәһмин алилијинин даһа бир ҝөстәриҹиси дејил?!\n9 Ағсаггаллара јахынлашыб көмәк истәмәјин фајдасыны бир сыра баҹы-гардашымызын һадисәси ҝөстәрир. Мисал үчүн, Даниел адлы бир гардашымыз ҹидди ҝүнаһа јол вермиш, амма ағсаггаллара јахынлашмаға тәрәддүд едәрәк ҝүнаһыны ајларла ҝизләтмишди. Кечмиши хатырлајараг гардаш дејир: «Ҝүнаһымын үстүндән хејли вахт кечдији үчүн дүшүнүрдүм ки, ағсаггаллар даһа мәнә көмәк едә билмәз. Ејни заманда горха-горха јашајырдым ки, бирдән ҝүнаһымын үстү ачылар. Һәр дуаны Аллаһдан әфв диләмәклә башлајырдым». Нәһајәт бир ҝүн Даниел гардаш ағсаггаллардан көмәк истәди. О дејир: «Дүздүр, ағсаггаллара јахынлашмаға чох горхурдум. Амма буну едәндән сонра елә бил чијнимдән дағ ҝөтүрүлдү. Инди Јеһоваја сәрбәст дуа едә билирәм». Бу ҝүн Даниел гардашымыз Аллаһа тәмиз виҹданла хидмәт едир вә тәзәликҹә јығынҹаг хидмәтчиси тәјин олунуб.\n«БУ ШӘҺӘРЛӘРДӘН БИРИНӘ» ГАЧСЫН\n10. Тәсадүфән адам өлдүрән шәхс илаһи мәрһәмәтдән фајдаланмаг үчүн һансы гәти аддымы атмалы иди?\n10 Тәсадүфән гәтл төрәдән инсан Јеһованын мәрһәмәтиндән фајдаланмаг үчүн вахт итирмәдән ән јахын сығынаҹаг шәһәрә гачмалы иди. (Јушә 20:4 ајәсини охујун.) Тәрәддүд етмәјин јери дејилди: бу, өлүм-дирим мәсәләси иди. Сығынаҹаг шәһәрә гачмаг мүәјјән мәһрумијјәтләрлә бағлы иди. Мәсәлән, тәгсиркар шәхс ишиндән, доғма ев-ешијиндән аралы дүшүр, истәдији јерә ҝедиб-ҝәлмәк сәрбәстлијиндән мәһрум олурду, та баш каһинин өлүмүнә гәдәр * (Сај. 35:25). Амма, әслиндә, газандығы итирдикләринин јанында һеч нә иди, ахы сөһбәт онун һәјатындан ҝедирди. Әҝәр о, шәһәрдән чыхсајды, төкдүјү ҝүнаһсыз гана бөјүк һөрмәтсизлик ҝөстәрәр, үстәлик, өз һәјатыны тәһлүкәјә атарды.\n11. Төвбә едән мәсиһи Јеһовадан мәрһәмәт ҝөрмәк үчүн һансы гәти аддымлары атмалыдыр?\n11 Ҝүнаһындан төвбә едән мәсиһи дә Јеһованын мәрһәмәтиндән бәһрәләнмәк үчүн гәтијјәтли аддымлар атмалыдыр. О, ҝүнаһлы јолдан әл чәкмәли, һәм ағыр ҝүнаһдан, һәм дә ағыр ҝүнаһа ҝәтириб чыхаран кичик ҝүнаһлардан узаг дурмалыдыр. Һәвари Булус Коринфдәки мәсиһиләрин тимсалында һәгиги төвбәнин нә олдуғуну ҝөстәрмишди: «Инди ҝөрүн Аллаһа мәгбул кәдәр сизи неҹә һәрәкәтә ҝәтирди! Сиздә тәмизлик, һиддәт, Аллаһ горхусу, арзу, гејрәт вә ислаһ доғурду» (2 Кор. 7:10, 11). Ҝүнаһдан әл чәкмәк үчүн атдығымыз гәти аддымлар сүбут едир ки, биз Јеһова илә мүнасибәтимизә ҹидди јанашыр, Онун мәрһәмәтинин бөјүк имтијаз олдуғуну баша дүшүрүк.\n12. Аллаһын мәрһәмәт сығынаҹағында галмаг истәјән мәсиһи даһа нә етмәлидир?\n12 Әҝәр мәсиһи Аллаһын мәрһәмәт сығынаҹағында галмаг истәјирсә, о, ҝүнаһа сөвг едән шејләри гурбан вермәјә һазыр олмалыдыр (Мәт. 18:8, 9). Дост-танышларыныз сизи һарам әмәлләрә сөвг едирсә, онларла мүнасибәти кәсмәјә һазырсынызмы? Сизә ички мәсәләсиндә һәдди горумаг чәтиндирсә, сизи һәдди ашмаға сөвг едә биләҹәк вәзијјәтләрдән узаг дураҹагсынызмы? Мүбаризәниз натәмиз арзуларладырса, бу арзулары аловландыран филмләрдән, веб-сајтлардан, мәшғулијјәтләрдән јан ҝәзәҹәксинизми? Бу ҹүр гурбанлар Јеһова гаршысында тәмиз виҹданла мүгајисәдә һеч нәдир. Унутмајаг ки, мәсиһи үчүн Аллаһын түкәнмәз мәһәббәтини дујмаг гәдәр бөјүк хошбәхтлик, Онун достлуғуну итирмәк гәдәр исә ағыр итки ола билмәз! (Әшј. 54:7, 8).\n«БУ ШӘҺӘРЛӘР... СЫҒЫНАҸАГ ЈЕРИ ОЛАҸАГ»\n13. Нәјин сајәсиндә тәгсиркар өзүнү сығынаҹаг шәһәрдә тәһлүкәсиз һисс едирди?\n13 Тәсадүфән адам өлдүрән шәхс сығынаҹаг шәһәрдә тәһлүкәсизликдә иди. Јеһова демишди ки, «бу шәһәрләр... сығынаҹаг јери олаҹаг» (Јуш. 20:2, 3). Орада тәгсиркар төрәтдији ишә ҝөрә јенидән мүһакимә олунмур, интигамчынын шәһәрә ҝириб ону гәтлә јетирмәсинә иҹазә верилмирди. Беләҹә, тәгсиркар гисас горхусу илә јашамырды. Шәһәрдә галдығы мүддәтдә о, Јеһованын мүдафиәси алтында олурду. Сығынаҹаг шәһәрләр һәбс дүшәрҝәси дејилди. Интигамчыдан гачанлар орада һамы кими ишләјир, ибадәт едир, ҹамаатын хејринә-шәринә јарајырдылар. Бир сөзлә, нормал, мәналы һәјат сүрүрдүләр.\nЈеһованын әфвинә архајын олмалыјыг (14—16 абзаслара бахын)\n14. Төвбә едән мәсиһи нәјә архајын олмалыдыр?\n14 Ағыр ҝүнаһ ишләтмиш бәзи мәсиһиләр төвбә етсәләр дә, пешманчылыг дәрјасындан гуртула билмирләр. Бәзиләри һәтта фикирләшир ки, ҝүнаһ ләкәси онларын үстүндән һеч вахт силинмәјәҹәк, Јеһова һәр баханда бу ләкәни ҝөрәҹәк. Әҝәр бу һиссләр сизә дә танышдырса, билин ки, Јеһова сизи бағышлајыб. Онун рәһмәт ганады алтында өзүнүзү там тәһлүкәсиз һисс едә биләрсиниз. Јухарыда адыны чәкдијимиз Даниел гардашын һадисәсинә гајыдаг. Ағсаггаллар она өјүд-нәсиһәт вермиш, виҹдан әзабындан гуртулмаға көмәк етмишдиләр. Гардаш дејир: «Елә бил, икинҹи дәфә дүнјаја ҝәлмишдим. Баша дүшдүм ки, бүтүн лазыми өлчүләр ҝөтүрүләндән сонра артыг өзүмү ҝүнаһкар һисс етмәјә әсасым јохдур. Јеһова бағышлајырса, бирдәфәлик бағышлајыр. Онун Кәламында јазылдығы кими, О, ҝүнаһ јүкүнү үстүмүздән ҝөтүрүб узаглара атыр ки, бир дә ону ҝөрмәјәк». Сығынаҹаг шәһәрә гачан тәгсиркар артыг «бирдән интигамчы ҝәлиб мәни өлдүрәр» горхусу илә јашамырды. Ејнилә, Јеһова бизим ҝүнаһымызы бағышлајыбса, артыг горхмамалыјыг ки, О, мәсәләни јенидән галдырыб бизи мүһакимә едәҹәк. (Зәбур 103:8—12 ајәләрини охујун.)\n15, 16. Иса Мәсиһин фидјәси вә баш каһин вәзифәсини дашымасы бизи Аллаһын мәрһәмәтинә неҹә әмин едир?\n15 Әслиндә, исраиллиләрлә мүгајисәдә бизим Аллаһын мәрһәмәтинә тәвәккүл етмәјә даһа әсаслы сәбәбләримиз вар. Һәвари Булус Аллаһа мүкәммәл шәкилдә итаәт едә билмәдији үчүн өзүнүн аҹиз олдуғуну етираф едәндән сонра демишди: «[Аллаһа] Ағамыз Иса Мәсиһ васитәсилә шүкүрләр олсун!» (Ром. 7:25). Ҹисминдәки ҝүнаһла апардығы мүбаризәјә, кечмишдә етдији асиликләрә бахмајараг, һәвари Аллаһын ону фидјә әсасында бағышладығына әмин иди. Мәсиһин өдәдији фидјә бизим дә виҹданымызы тәмизләјир вә бизә гәлб раһатлығы верир (Ибр. 9:13, 14). Баш каһинимиз олдуғу үчүн «Иса онун васитәсилә Аллаһа јахынлашанлары тамамилә хилас едә биләр, чүнки о, һәмишә сағдыр вә онлардан өтрү һәмишә Аллаһа јалварыр» (Ибр. 7:24, 25). Кечмишдә баш каһинин иҹра етдији хидмәт исраиллиләри әмин едирди ки, Аллаһ онларын ҝүнаһларыны бағышлајыр. Бәс онда Мәсиһин баш каһин кими хидмәти бизи «дара дүшәндә Аллаһдан мәрһәмәт вә лүтф» ҝөрәҹәјимизә даһа чох әмин етмәмәлидирми?! (Ибр. 4:15, 16).\n16 Јеһованын мәрһәмәтинә сығынмаг үчүн Мәсиһин гурбанлығына иман ҝәтирмәк лазымдыр. Фидјәјә тәкҹә үмумбәшәр әһәмијјәт дашыјан бир әнам кими бахмајын. Унутмајын ки, о, сизин үчүн дә верилиб (Гал. 2:20, 21). Өзүнүзү инандырын ки, фидјә шәхсән сизин ҝүнаһларынызын бағышланмасы үчүн өдәниб. О, шәхсән сизин гаршынызда әбәди һәјат гапысыны ачыр. Фидјә Јеһованын шәхсән сизә вердији һәдијјәдир.\n17. Нәјә ҝөрә Јеһова Аллаһын мәрһәмәтинә сығынмаг сизә хошдур?\n17 Сығынаҹаг шәһәрләр һаггында ганун Јеһованын мәрһәмәтинин тәҹәссүмүдүр. Бу гануну вермәклә Јеһова һәјатын мүгәддәс олдуғуну ҝөстәрмишди. Бу ганундан биз өјрәнирик ки, әсл төвбә неҹә олмалыдыр, ағсаггаллар јығынҹаға неҹә көмәк етмәлидир вә Аллаһ бизи бағышлајанда тамамилә бағышлајыр. Әмин олун ки, дүнјада Аллаһын мәрһәмәт сығынаҹағындан тәһлүкәсиз јер јохдур! (Зәб. 91:1, 2). Нөвбәти мәгаләдә исә сығынаҹаг шәһәрләр барәдә даһа әтрафлы арашдырыб ҝөрәҹәјик ки, биз Јеһованын әдаләт вә мәрһәмәтини неҹә өрнәк ҝөтүрә биләрик.\n^ абз. 10 Јәһуди мәнбәләринә әсасән, тәгсиркарын һәјат јолдашы вә ушаглары, чох ҝүман ки, онун јанына, сығынаҹаг шәһәрә көчүрдү.\nИбрәт, јохса тимсал?\nXIX әсрин сонларындан башлајараг «Ҝөзәтчи гүлләси» журналы сығынаҹаг шәһәрләрин тимсал характер дашыдығыны јазырды. Журналын 1895-ҹи ил 1 сентјабр сајында јазылмышды: «Төвратдакы сығынаҹаг шәһәрләр һаггында ганун ҝәләҹәкдә инсанларын Мәсиһдә сығынаҹаг тапаҹағыны символизә едирди. Инсан Мәсиһә иман едиб она сығынмагла тәһлүкәсизликдә олур». Бир әср сонра исә «Ҝөзәтчи гүлләси»ндә сығынаҹаг шәһәрләрин нәјин тимсалы олдуғуна даһа конкрет тәриф верилмишди: «Бу шәһәрләр ганын мүгәддәслији илә бағлы әмри поздуғумуза ҝөрә өлүмә мәһкум олмамағымыз үчүн Аллаһын тәгдим етдији хилас васитәсинин тимсалыдыр».\nЖурналын 2015-ҹи ил 15 март сајында сон илләр нәшрләримиздә тимсаллара надир һалларда јер верилмәјинин сәбәби белә изаһ олунурду: «Мүгәддәс Јазылар һансыса инсанын, һадисәнин, јахуд әшјанын нәјинсә тимсалы олдуғуну дејәндә биз буну белә дә гәбул едирик. Јох әҝәр Мүгәддәс Јазылар һеч бир әсас вермирсә, биз һеч бир шәхсә вә ја һадисәјә нәјинсә тимсалы кими бахмамалыјыг». Мүгәддәс Китаб сығынаҹаг шәһәрләрин тимсал олуб-олмадығы илә бағлы сәссиз галдығы үчүн, бу вә нөвбәти мәгаләдә сығынаҹаг шәһәрләр һаггындакы ганунун ибрәтамиз ҹәһәтләри ишыгландырылыр.\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2017\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2017


Q=18	C=5	SS=0	LS=7	PS=5	DC=0	LC=0	SD=0	BS=3	G0=28	G1=21	G2=8	DLID=az_RU	BODY=2 Коринфлиләрә 1 | Онлајн Мүгәддәс Китаб | Јени дүнја тәрҹүмәси\n2 Коринфлиләрә 1:1—24\nАллаһ һәр дәрдимиздә бизә тәсәлли верир (3—11)\nБулусун сәфәрләриндә дәјишиклик (12—24)\n1 Аллаһын ирадәсилә Мәсиһ Исанын һәвариси олан Булусдан вә гардашымыз Тимутидән+ Аллаһын Коринфдәки јығынҹағына, һабелә бүтүн Ахајја*+ әјаләтиндә јашајан мүгәддәсләрә мәктуб. 2 Атамыз Аллаһдан вә Ағамыз Иса Мәсиһдән ҝәлән лүтф вә сүлһ сизә јар олсун. 3 Ағамыз Иса Мәсиһин Атасына+ вә Аллаһына алгышлар олсун! О, мәрһәмәтли Ата+ вә һәр ҹүр тәсәлли Аллаһы олуб+ 4 һәр дәрдимиздә* бизә тәсәлли верир+ ки, биз дә Ондан алдығымыз тәсәлли+ илә мүхтәлиф ҹүр дәрди* оланлара тәсәлли верә биләк.+ 5 Мәсиһин јолунда чохлу әзаблар чәксәк+ дә, онун васитәсилә бол-бол тәсәлли тапырыг. 6 Чәтинликләрлә* гаршылашсаг да, бу, сизин тәсәлли тапмағыныз вә хиласыныз үчүндүр. Бизә тәсәлли верирләрсә, јенә дә бу, сизин тәсәлли тапмағыныз үчүндүр. Сиз бу тәсәлли сајәсиндә бизим чәкдијимиз әзијјәтләрә бәнзәр әзијјәтләрә дөзә биләҹәксиниз. 7 Сиздән архајыныг, әминик ки, бизимлә әзијјәтләрә шәрик олдуғунуз кими, тәсәллијә дә шәрик олаҹагсыныз.+ 8 Гардашлар, сизи Асија әјаләтиндә*+ башымыза ҝәлән бәладан бихәбәр гојмаг истәмирик. Биз елә бир чәтин вәзијјәтдә идик ки, бу чәтинлијә өз ҝүҹүмүзлә таб ҝәтирә билмәздик. Һәтта сағ галаҹағымыза да үмид етмирдик.+ 9 Бизә елә ҝәлирди ки, өлүм һөкмү алмышыг. Анҹаг бу, она ҝөрә баш верди ки, биз өзүмүзә јох, өлүләри дирилдән Аллаһа+ бел бағлајаг. 10 О, бизи өлүмдән гуртарды вә бундан сонра да гуртараҹаг. Бәли, биз үмид едирик ки, Аллаһ бизи бундан сонра да тәһлүкәләрдән гуртараҹаг.+ 11 Сиз дә һәрарәтли дуаларынызла бизә көмәк едә биләрсиниз+ ки, бир чохларынын дуасы сајәсиндә бизә ҝөстәрилән лүтфдән өтрү јенә дә бир чохлары бизә ҝөрә Аллаһа шүкүр етсинләр.+ 12 Тәмиз виҹданла дејә биләрик ки, биз бу дүнјада, әләлхүсус да сизә гаршы инсан мүдриклији+ илә дејил, Аллаһын лүтфү илә, паклыгла вә Аллаһдан ҝәлән сәмимиликлә давранмышыг вә бунунла фәхр едирик. 13 Биз сизә охујуб баша дүшәҹәјиниз* шејләрдән башга бир шеј јазмырыг. Үмидварам ки, бундан сонра да бу шејләри там баша дүшәҹәксиниз. 14 Неҹә ки сиз Ағамыз Исанын ҝүнүндә бизим севинҹимиз олаҹагсыныз, биз дә, сизләрдән бәзиләринин баша дүшдүјү кими, инди сизин севинҹинизик. 15 Мән бу әминликлә әввәлҹә сизин јаныныза ҝәлмәк нијјәтиндә идим, истәјирдим, сизә икинҹи дәфә дә севинҹ бәхш едим*. 16 Македонијаја ҝедәркән сизә баш чәкмәк истәјирдим. Орадан гајыданда да јаныныза ҝәләҹәкдим. Истәјирдим сонра мәни Јәһудијјәјә өтүрәсиниз.+ 17 Мәҝәр мән һәр шеји өлчүб-бичмәдән бу нијјәтә дүшмүшдүм? Олмаја, мән кефим истәјән шеји едирәм? «Бәли, бәли» дејиб, сонра да «јох, јох» дејирәм? 18 Аллаһын етибарлы олдуғуна шәкк-шүбһә олмадығы кими, биз дә сизә нә исә дејәндә әввәл «бәли», сонра «јох» демирик. 19 Чүнки Силванын*, Тимутинин+ вә мәним сизә тәблиғ етдијим Аллаһын Оғлу Мәсиһ Иса ҝаһ «бәли», ҝаһ «јох» олмады. Она ҝәлдикдә «бәли» «бәли» олду. 20 Аллаһын бүтүн вәдләри онун васитәсилә «бәли» олду.+ Буна ҝөрә дә биз онун васитәсилә «амин»+ дејиб Аллаһы мәдһ едирик. 21 Сизин дә, бизим дә Мәсиһә мәхсус олдуғумуза зәманәт верән вә бизи мәсһ едән Аллаһдыр.+ 22 О, үзәримизә өз мөһүрүнү вуруб.+ Бу мөһүр алаҹағымыз мүкафатын зәманәти олан вә үрәјимизә гојулан мүгәддәс руһдур.+ 23 Аллаһ шаһиддир ки, сизә гыјмадығым үчүн индијәдәк Коринфә ҝәлмирдим. 24 Бу, о демәк дејил ки, биз сизин иманыныз үзәриндә ағалыг едирик,+ хејр, сиз өз иманыныз сајәсиндә мәтин дајанмысыныз, биз исә севинҹиниз үчүн сизинлә әмәкдашлыг едирик.\n^ Јахуд сынағымызда.\n^ Јахуд сынағы.\n^ Јахуд сынагларла.\n^ Инҹилдә Асија әјаләти ифадәси алтында Асија гитәси јох, Рома империјасынын бир әјаләти нәзәрдә тутулур. Һәмин әрази һал-һазырда Түркијәдә јерләшир.\n^ Диҝәр вариант: јахшы билдијиниз вә баша дүшдүјүнүз.\n^ Диҝәр вариант: икигат фајда верим.\n2 Коринфлиләрә 1


Q=7	C=1	SS=3	LS=1	PS=1	DC=3	LC=0	SD=0	BS=0	G0=36	G1=31	G2=17	DLID=az_RU	BODY=Одлу ҝөл нәдир? | Мүгәддәс Јазылара аид суаллара ҹаваб\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Нидерланд Норвеч Самоа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар га гырғыз еве ермәни естон зулу иврит илок инҝилис испан италјан каонде кинјаруанда кирунди кореја коса лингала малагаси малајалам маҹар полјак португал румын рус себуан сепеди серб серб (латын) сесуто (Лесото) сетсвана сингал словак словен суаһили тагалог таи тамил татар телугу тсонга түрк түркмән фин франсыз хорват чех чибемба читонга чичева шона јапон јунан ҝүрҹү Һаити креолу һилигајнон әрәб\nОдлу ҝөл әбәди мәһвин рәмзидир. Одлу ҝөл вә Һинном дәрәси ејни шејдир?\nМүгәддәс Китабда «одлу ҝөл» ифадәсинә беш ајәдә раст ҝәлинир. Бу ајәләр одлу ҝөлүн рәмзи мәна дашыдығыны ҝөстәрир (Вәһј 19:20; 20:10, 14, 15; 21:8). Мүгәддәс Китабда одлу ҝөлә бунларын атылдығы дејилир:\nИблис (Вәһј 20:10). Руһани варлыг олан Иблисин һәгиги оддан зәрәр ҝөрмәси мүмкүн дејил (Чыхыш 3:2; Һакимләр 13:20).\nӨлүм (Вәһј 20:14). Өлүм мүҹәррәд анлајышдыр, о, һәјатын олмадығы фәалијјәтсизлик вәзијјәтидир (Ваиз 9:10). Өлүмүн һәрфи мәнада јаныб күлә дөнмәси мүмкүн дејил.\n«Вәһши һејван» вә «сахта пејғәмбәр» (Вәһј 19:20). Бунлар рәмзи мәна дашыдығындан мәнтигли олараг атылдыглары јер дә рәмзи мәна дашыјыр (Вәһј 13:11, 12; 16:13).\nӘбәди мәһвин рәмзи\nМүгәддәс Китабда дејилир ки, «одлу ҝөл икинҹи өлүмү билдирир» (Вәһј 20:14; 21:8). Аллаһын Кәламында ады чәкилән биринҹи өлүм Адәмин ҝүнаһы нәтиҹәсиндә дүнјаја ҝирән өлүмдүр. Онун вурдуғу зијан дирилмә васитәсилә арадан галдырылаҹаг вә сонда өлүм Аллаһ тәрәфиндән мәһв едиләҹәк (1 Коринфлиләрә 15:21, 22, 26).\nРәмзи одлу ҝөлдән гуртулуш јохдур\nОдлу ҝөл исә башга өлүмү — икинҹи өлүмү тәмсил едир. О да там фәалијјәтсизлијин рәмзи олса да, биринҹи өлүмдән фәргләнир: Мүгәддәс Китабда икинҹи өлүмдән дирилмәнин олдуғу дејилмир. Мәсәлән, Мүгәддәс Китабда «Өлүм илә Мәзарын» ачарынын Иса Мәсиһдә олдуғу јазылыб. Бу исә Иса Мәсиһин инсанлары Адәмин ҝүнаһы нәтиҹәсиндә дүнјаја ҝирән өлүмдән хилас етмәк сәлаһијјәтинин олдуғуну билдирир (Вәһј 1:18; 20:13). Лакин одлу ҝөлүн ачары нә Исададыр, нә дә бир башгасында. Бу символик ҝөл әбәди мәһв ҹәзасыны тәмсил едир (2 Салониклиләрә 1:9).\nОдлу ҝөл илә Һинном дәрәси ејни шејдир\nҺинном дәрәси (јунанҹа ҝеенна) ифадәси Мүгәддәс Китабда 12 дәфә истифадә олунур. Одлу ҝөл кими, Һинном дәрәси дә әбәди мәһвин рәмзидир. Мүгәддәс Китабын бәзи тәрҹүмәләриндә бу ифадә «ҹәһәннәм» кими тәрҹүмә олунса да, ашағыда изаһ олундуғу кими, Һинном дәрәси дә, одлу ҝөл кими, һәрфи јер дејил.\nМүгәддәс Китабын јазылдығы дөврдә Јерусәлимдән кәнарда Һинном адланан бир дәрә варды. Шәһәр сакинләри бу дәрәдән зибилхана кими истифадә едирдиләр. Зибилин јаныб күлә дөнмәси үчүн һәмишә орда од јанарды. Јананы јанырды, јанмајаны да гурдлар јејирди.\nИса Мәсиһин Һинном дәрәсинин адыны чәкмәкдә мәгсәди онун тимсалында әбәди мәһви вурғуламаг иди (Матта 23:33). О демишди ки, Һинном дәрәсиндә «гурдлар өлмүр вә алов һеч вахт сөнмүр» (Марк 9:47, 48). Бунунла Иса Һинном дәрәсиндәки вәзијјәтә вә Јешаја 66:24 ајәсиндәки пејғәмбәрлијә истинад етди: «Онлар ешијә чыханда Мәнә гаршы үсјанкар оланларын мејитләрини ҝөрәҹәк. Мејитләри јејән гурд өлмәјәҹәк, онлары јандыран алов сөнмәјәҹәк». Исанын чәкдији бу нүмунә әзаблары јох, там мәһви тәсвир едир. Гурдлар вә алов ҹанлы инсанлары јох, ҹәсәдләри мәһв едир.\nМүгәддәс Китабда Һинном дәрәсинә дүшәнләрин дириләҹәји дејилмир. Һәм «одлу ҝөл», һәм дә «одлу Һинном дәрәси» ифадәләри әбәди мәһвин рәмзләридир (Вәһј 20:14, 15; 21:8; Матта 18:9).\n«Онлар әбәдијјәт боју, ҝеҹә-ҝүндүз әзаб чәкәҹәкләр» нә демәкдир?\nӘҝәр одлу ҝөл мәһвин рәмзидирсә, нијә Мүгәддәс Китабда Иблисин, вәһши һејванын вә сахта пејғәмбәрин орада «әбәдијјәт боју, ҝеҹә-ҝүндүз әзаб чәкәҹәкләр»и дејилир? (Вәһј 20:10). Бу әзабларын физики әзаб олмадығыны ҝөстәрән дөрд факты нәзәрдән кечирәк:\nШејтанын әбәдијјәт боју әзаб чәкмәси үчүн ҝәрәк о сағ ола. Анҹаг Мүгәддәс Китаб онун мәһв едиләҹәјини дејир (Ибраниләрә 2:14).\nӘбәди һәјат Аллаһын ҹәзасы јох, әнамыдыр (Ромалылара 6:23).\nВәһши һејван вә сахта пејғәмбәр рәмзидир. Буна ҝөрә дә онларын һәрфи мәнада әзаб чәкмәси мүмкүн дејил.\nМүгәддәс Китабын контексти ҝөстәрир ки, Иблисин әзаб чәкмәси онун әбәдијјән мәһдудлашдырылаҹағы, јәни мәһв едиләҹәји демәкдир.\nМүгәддәс Китабда истифадә олунан «әзаб» сөзү «мәһдуд вәзијјәтдә олмаг» мәнасыны да верир. Мәсәлән, Матта 18:34 ајәсинин орижинал јунан мәтниндә истифадә олунан «ишҝәнҹә верәнләр» ифадәси бир чох тәрҹүмәләрдә «дустагхана ҝөзәтчиләри» кими тәрҹүмә едилиб. Ејнилә, Матта 8:29 вә Лука 8:30, 31 ајәләриндә «әзаб» там фәалијјәтсизликлә, јәни өлүмү билдирән мәҹази бир јерлә — «дибсиз дәринлик»лә ејниләшдирилир (Ромалылара 10:7; Вәһј 20:1, 3). «Вәһј» китабында «әзаб» сөзү бир нечә дәфә рәмзи мәнада ишләдилиб (Вәһј 9:5; 11:10; 18:7, 10).\nМүгәддәс Китаб Һәјат вә өлүм Мүгәддәс Китаба аид суаллара ҹаваб\nВәһши һејвана ҝүҹ, тахт вә бөјүк һакимијјәт верилиб. Мүгәддәс Китаб пејғәмбәрлији даһа нәји ачыглајыр?


Q=2	C=2	SS=0	LS=0	PS=0	DC=0	LC=0	SD=0	BS=2	G0=241	G1=123	G2=32	DLID=az_RU	BODY=Nur-az.com - Ханым Фатимеји-Зәһранын (с.ә) мәзары һарададыр?\nХаным Фатимеји-Зәһранын (с.ә) мәзары һарададыр?\nАјәтуллаһ Гәрәһи Ајәтуллаһ-Үзма Мәрәши Нәҹәфидән данышыр\nАјәтуллаһ сон сөһбәтләриндә Ајәтуллаһ Мәрәши Нәҹәфинин ханым Фатимеји-Зәһранын (әс) ҝизли гәбрини тапмаг мәгсәди илә чилә сахламасы маҹәрасыны јада салыб.\nАјәтуллаһ-Үзма Мәрәши Нәҹәфи бујурур: Атам Нәҹәфдә хүсуси бир дуа тапмышды, чилә сахлајараг һәмин дуаны охумушду ки, Һәзрәт Зәһранын (әс) гәбринин һарада олдуғуну билсин. О өзү чилә сахламагла чохларынын хәбәрсиз олдуғу бир дуа охумуш, Ханым Зәһранын (әс) гәбринин һарада олмасыны билмәк истәмишди...\nТеһран Имам Меһди (әҹ) елм һөвзәсинин рәиси Ајәтуллаһ Руһуллаһ Гәрәһи сон Гуран тәфсири дәрсләриндә Бәгәрә сурәсиндән данышыб.\nБәгәрә сурәсинин 35, 36-ҹи ајәләриндә охујуруг: “Биз Адәмә дедик: Еј Адәм, сән зөвҹәнлә ҹәннәтдә гал, һәр икиниз орадакы мејвәләрдән истәдијиниз гәдәр јејин, амма бу ағаҹа јахын ҝетмәјин. Јохса өзүнүзә зүлм едәнләрдән оларсыныз; шејтан онлары јанылдараг һәмин јердән узаглашдырды. Биз онлара дедик: Бир-биринизә дүшмән кәсиләрәк јерә енин. Јердә сизин үчүн мүәјјән вахта гәдәр сығынаҹаг вә доланышыг вар...”\nИдеоложи мүһарибә нә замандан башлајыр?\nДүшмәнчиликләрин шүбһәсиз ки, сәбәбләри вар. Әдавәт јаранмасынын сәбәби инсанын дүнјаја бағлылығыдыр. Амма беһиштдә әдавәт олмадығыны дүшүнүрүк. Бәс нә үчүн беһиштдә белә бир әдавәтдән сөз ачылыр? Таһа сурәсинин 117-ҹи ајәсиндә Аләмләрин Рәбби ачыг бујурур: “Еј Адәм, бу сәнин дә, зөвҹәнин дә дүшмәнидир. Еһтијатлы олун сизи ҹәннәтдән чыхармасын. Јохса чәтинлијә дүшүб әзабла јашамаға мәҹбур оларсан...” Демәк, Адәмә (ә) хәбәрдарлыг едилир ки, шејтан сәнин дүшмәниндир, еһтијатлы ол сәни ҹәннәтдән чыхармасын. Бурада әдавәт нәдир? Нас сурәсиндә охујуруг: “Де, пәнаһ апарырам инсанларын Рәббинә, инсанларын ихтијар саһибинә, инсанларын мәбудуна, вәсвәсә едиб гачыб ҝизләнән шејтанын шәриндән. О шејтан ки, инсанларын үрәкләринә вәсвәсә салыр, ҹинләрдән дә олур, инсанлардан да!” Буну әдавәт сајмаг олармы? Ики тәрәф арасында гаршыдурма јарандығындан буна әдавәт демәк олар. Бир вар ачыг мүһарибә, бир дә вар ҝизли мүһарибә. Ҝизли, идеоложи мүһарибә вәсвәсәләр, шәкк-шүбһә јаратмаг васитәси илә һәјата кечир. Бурада ган ахыдылмадан гаршы тәрәф тәслим олур. Бәли, шејтан ҝизли, идеоложи савашын бүнөврәсини гојуб. Әҝәр идеоложи мүһарибәнин кимин тәрәфиндән башландығыны өјрәнмәк истәсәк, билмәлијик ки, о шејтандыр.\nСуал јараныр ки, әҝәр вәсвәсә вә әдавәт беһиштдә олубса, “јер үзүндә” ифадәси нә демәкдир?\nДүнјада вурушан тәрәфләр кимләрдир?\nГејд етдик ки, ики нөв бахыш вар. Бир бахыш будур ки, әдавәтин мәканы јер үзүдүр. Әҝәр тәгва олмаса, инсан ҝүнаһа доғру ҝедир. Бәзән тәгва әһли ҝүнаһ әһли илә, бәзән дә ҝүнаһ әһли тәгва илә саваша галхыр. Тәгва әһли исә һеч заман бир-бири илә вурушмур.\nДүнјаја нәзәр салын. Бир заман Америка илә Советләр Бирлији арасында сојуг мүһарибә ҝедирди. Советләр Бирлијинин башчылары заһирдә иддиа едирдиләр ки, илаһи варлығы гәбул етмирләр. Әслиндә гәбул едиб-етмәмәләри мөвзу дејил. Доғрудан да, чохлары буну сөздә дејирди, ҝизлиндә Аллаһа инанырды. Амма һәм Америка, һәм дә Советләр дүнјаја һаким олмаға чалышырдылар. Јәни һәр икиси зоракылыг, зүлм әһли идиләр. Буна ҝөрә дә бир-бириләри илә савашырдылар.\nБөјүк Әлламә вә Шәһид Мүтәһһәринин ҝөзәл тәбирләри вар. Дејирдиләр ки, Америка вә Советләр гајчынын ики ағзы кимидир, заһирдә бир-биринә гаршы дајанса да мәгсәдләри ортада Исламы мәһв етмәкдир. Бурада Ислам дејәндә елә тәгваны нәзәрдә тутуруг. Гурани-Кәрим бујурур ки, Аллаһ јанында һәгиги дин Исламдыр. Үмумиликдә буну тәгва адландыра биләрик. Инсанларын Аллаһа доғру һәрәкәти дин, тәгвадыр. Инсан дин васитәси илә тәгваја мүсбәт ҹаваб верир. Һәм Америка, һәм дә Советләр Бирлији әдаләти, тәгваны өзүнә дүшмән сајдығындан онунла мүбаризә апарырдылар. Бәзән исә залымлар өзләри бир-биринә гаршы дајаныр. Амма әсл тәгва әһли һеч вахт бир-бири илә вурушмур. Мән сојуг, ҝизли мүһарибәдән данышаркән вәсвәсә мөвзусуну јада салмаг истәјирәм. Әҝәр бир шәхс иман вә тәгва илә һәгиги игтидара чатмырса, олсун ки, бу иман вә тәгва һәгиги дејилмиш. Кимләрсә диндарлыг иддиасы илә орталыға чыхыр вә һәгиги иман, тәгва ҝүҹүнә малик олмадығындан мәғлубијјәтә уғрајыр.\nŞејтанын бариз хүсусијјәтләри\nБәшәр тарихини диггәтлә арашдырсаг ҝөрәрик ки, чох ишләри нүфузла ҝөрүбләр. Јәһудиләрин нүфузуну мисал ҝөстәрә биләрик. Јәһудиләр һәмишә дин гаршысында дајансалар да вәсвәсә едир ки, сән ән үстүн олансан.\nБелә бир тәкәббүр шејтанын бариз хүсусијјәти иди. Мәләкләрә дејиләндә ки, инсана сәҹдә един, онларын сырасында дајанмыш шејтан өзүнү үстүн сајараг сәҹдәдән имтина етди. Тәкәббүр јалныз Аллаһа шәниндәдир. Јалныз Аллаһ бөјүкдүр. Амма шејтан да өзүнү бөјүк һесаб едирди.\nТәәссүф ки, бәзән биз дә тәккәббүр хәстәлијинә јолухуруг. Тәкәббүр кимдәсә чох, кимдәсә аз ҝөрүнүр. Мөвзумуз сојуг, ҝизли, идеоложи мүһарибәдир. Шејтан да бу мүһарибәни апарыр. Ҹәннәтдәки әдавәт ган төкүлмәси илә мүшајиәт олунан әдавәт дејилди. Јер үзүндәки әдавәт ганла мүшајәт олунан әдавәтдир.\nŞејтан ҝөзәл анлајыр ки...\nШејтан ҝөзәл анлајыр ки, ән јахшы јол вәсвәсә етмәк, шәкк-шүбһәјә салмаг, сонра мәгсәдә чатмагдыр. Шејтан тәбии ки, мөминләрә галиб ҝәлә билмир. Амма белә бир мәгсәди вар.\nАләмләрин Рәбби бујурур ки, сән галиб ҝәлә билмәзсән. Амма шејтанын илк иши буна ҹәһт етмәкдир. О һәмин сојуг, ҝизли мүһарибә васитәси илә дүшмәни тәслим етмәк истәјир. Белә бир мүһарибәдә ган јохдур. Галиб ҝәлсә асанлыгла галиб ҝәлир. Јәни бу гәләбә бөјүк сәрмајә хәрҹләмир. Беләҹә, мүасир дүнјада шејтанын илк силаһы һәмин идеоложи мүһарибәдир. Амма бу јолла бир иш ҝөрә билмәјәндә топ-түфәнҝи ишә салыр.\nБүтүн бунлар беһиштдә јох, јер үзүндәдир. Шејтан инсанларын өзләри васитәси илә онларын арасында әдавәт јарадыр. Аллаһ-Таала шејтан вәсвәсәсинә алдандыглары үчүн Адәмә (ә) јерә енмәк ҝөстәриши верир. Бәли, шејтан бурада силаһ ишә салмајыб, вәсвәсәләрлә, идеоложи һүҹумларла дүшмәни мәғлуб едиб.\nҸиндән олан шејтанлар физики саваша ҝирә билмир!\nАјдын олур ки, шејтанлар ҹинләрдән олсалар физики мүһарибә апара билмирләр. Амма инсанлары бир-бири илә вурушдурмагла буна наил олурлар. Гуран хәбәрдарлыг едир ки, ҹинләрдән вә инсанлардан олан шејтанлар мејдандадыр. Бујурур ки, сизин бәзиләринизин бәзиләринизә гаршы әдавәти вар. Бу әдавәт сонда ганла баша чатыр. Мејданда шејтан өзүдүрсә физики мүһарибә јохдур, ган да јохдур. Амма о инсанлар арасына ҝедиб гаршыдурма јаратдыгда ган ахыдылмасына наил олур.\nƏввәлҹә тамаһа салыр, сонра һәдәләјир. Бу ҝүн дүнјадакы шејтанлар силаһ јох, мәдәнијјәт васитәси илә бәшәријјәти әсарәт алтына алмаг истәјирләр. Бундан јахшы јол јохдур. Әҝәр өз шејтани мәдәнијјәтләрини бәшәријјәтә гәбул етдирә билсәләр, мүһарибәјә еһтијаҹ галмыр. Гоншу Түркијәдә бу иши ҝөрә билирләр. Буну Ататүрк васитәси илә етдиләр. О нә иш ҝөрдүјүнү белә анламырды. Иранда Рзахан да белә иди. Һәр икиси дини арадан галдырмаг истәјирдиләр. Дилдә исә јени мәдәнијјәтдән данышырдылар. Дејирдиләр ки, мәдәнијјәт истәјирсәнсә мәдәнијјәт гаршысында ән бөјүк манеә диндир, дини арадан ҝөтүрмәлисән. Неҹә ки, комминистләр дини ҹәмијјәт үчүн тирјәкә бәнзәдирдиләр.\nДинләрин тәһрифи јолу илә мүһарибә\nŞејтани вәсвәсәләрин бир нәтиҹәси динләрин тәһрифи, сахта динләрин јарадылмасыдыр. Тәһриф олунмуш нәсрани дини Гәрбдә мәсиһи дини адландырылыр. Бу дин тәһриф олунмушдур. Кешишләр бир дөвр елә рәфтар едибләр ки, ҝүја динин јеҝанә дүшмәни елм вә инкишафдыр. Һансы ки, дин елми әсаслара маликдир. Аллаһ-Таала өз динини “оху” әмри илә бәшәријјәтә тәгдим едир. Инсана бүтүн адларын өјрәдилдијини хәбәр верир. Амма шејтанлар дини ҝерилик, елмлә дүшмәнчилик кими ҝөстәрмәјә чалышдылар вә буна мүвәффәг олдулар.\nШејтанлар вәсвәсә јарадыр, инсанлары бир-биринин үзәринә галдырмаг истәјир. Буну баҹармадыгда өзләри физики мүһарибә апара билмирләр. Онлар јалныз идеоложи һимајәни баҹарырлар. Мүһарибәдә киминсә голуна ҝүҹ верә билмирләр. Амма Аллаһын мәләкләри дөјүш мејданында да мөминләрә јардымчыдырлар. Бәли, инсанлар арасында әдавәт сонда гана сәбәб олур. Бунун башланғыҹы исә дүшүнҹә мүһарибәсидир. Беһиштдә белә бир әдавәт јохдур. Беһишт үчүн ган төкүлмәси мәна дашымыр. Орада әдавәт вәсвәсә сәрһәддини ашмыр.\nДүшмән һәмишә дүшмәндир!\nАллаһ-Таала инсана хәбәрдарлыг едир ки, шејтан сәнин һәмишәлик дүшмәниндир, онун иши һансыса заман вә мәканла мәһдудлашмыр. Әлбәттә ки, заман вә мәкандан асылы олараг методлар дәјишә биләр. Амма әдавәт јериндә галыр. Ҹин вә инсандан олан шејтанларын әдавәти һәмишәликдир. Инсана хәбәрдарлыг олунур ки, әҝәр шејтан она һаким олса бунун сону ганла баша чатан әдавәтдир. Мараглы бир рәвајәт вар. Гејд едим ки, әдавәт һәмишә әдавәтдир, дүшмән һәмишә дүшмәндир. Дүшмән әдавәтдән әл чәкәси дејил. О үсулларыны дәјишә биләр, амма батининдәки әдавәт јериндәдир. Дүшмәнчиликдә методлар дәјишсә дә әдавәт бир ан олсун белә арадан галхмыр. Бизә хәбәрдарлыг олунуб ки, шејтандан олан дүшмәнләрдән еһтијатлы олаг. Бөјүк Имам бујурду ки, Америка бөјүк шејтандыр. О Американы тәһгир етмәк истәмирди. Һәгигәти дејирди. Һәгигәтән Америка бөјүк шејтандыр. Биз Гуранын хәбәрдарлыгларыны һеч заман унутмамалыјыг. Онлар дүнјаны зинәтләндирирләр. Дүнјаны бәзәјирләр ки, инсанларын башыны гатсынлар. Тәгва әһли илә дүшмәнчилик едәнләр дә шејтанын шаҝирдләридир. Гуранын бујуруғуна әсасән онлар иблисин дөјүшчүләридир. Онлар һеч заман дүшмәнчиликдән әл чәкмәјәҹәкләр. Дүшүнмәјин ки, сијаси сөһбәт едирик. Бизим сијасәтимиз ејнән динимиздир. Сизә заһирдә галиб ҝәлсәләр һеч заман шејтандан гәфләтдә галмајын. Шејтан даим инсаны алдатмаг истәјир. Дүшмән галиб ҝәләндән сонра да идеоложи мүһарибәни сахламыр. Сиз дүшмәнин заһири бәјанатларына алданыб дүшүнмәјин ки, дүшмәнчилији јерә гојуб, артыг арада әдавәт јохдур. Бәзиләри јанылыр ки, Америка дүшмәнчиликдән әл чәкиб. Имам бујурурду ки, Америкадан азан верилсә биз о азана шәкк едәрик. Имам бу сөзү кин-күдурәт сәбәбиндән демирди. О Гурана әсасланараг белә мөвге тутмушду. Гуран бизә хәбәрдарлыг едир ки, шејтан сизин һәмишәлик дүшмәниниздир вә әдавәтиндән әл чәкмәз. Онун дүшмәнчилији заманла мәһдудлашмајыб. Садәҹә заман өтдүкҹә методлары дәјишир.\nДүшмәнлә әдавәтдән чыхыш јолу\nДүшмән үзәриндә гәләбәнин ән мүнасиб јолу туба шәҹәрәсинә сарылмагдыр. Әдавәтә дүчар оланларла бағлы зәггум ағаҹы јада салыныр. Нәзәрдә тутулур ки, шејтани тәфәккүр зәггум шәҹәрәси, ағаҹына сәбәб олур. Бүтүн бунлар шејтанлара ҝөрәдир. Амма зәггум ағаҹы мүгабилиндә башга бир ағаҹ вар, туба ағаҹы. Кимдир туба ағаҹы. Туба ағаҹы дејәндә Әһли-Бејт (ә) нәзәрдә тутулур.\nБеһиштдә Әмирәлмөминин (ә) Пејғәмбәрлә (с) бирликдәдир.\nРәвајәтдә билдирилир ки, туба ағаҹы Әмирәлмөмининин (ә) евиндәдир. Бу ағаҹын будаглары мөминләрин евинә узаныр. Бәзи сәһабәләр Пејғәмбәрдән (с) сорушдулар ки, сиз демишдиниз ки, бу ағаҹ мәним евимдәдир. Биһарул-Әнварда бу рәвајәт нәгл олунуб. Һәзрәт Пејғәмбәр (с) бујурур ки, Туба ағаҹы мәним евимдәдир, онун будаглары мөминләрин евиндә. Суал бу иди ки, неҹә олур инди Туба ағаҹы Әлинин (ә) евиндә олур? Һәзрәт бујурду ки, беһиштдә Әли (ә) илә мәним евим бир евдир.\nБашга бир рәвајәтдә охујуруг ки, Һәзрәт өзләрини ағаҹ, мөминләри будаглар вә јарпаглар адландырыр. Һәтта бөјүк алимләр, өвлијалар, арифләр, тәгва саһибләри, Шејх Мүфид, Ајәтуллаһ Гази ағаҹын будағы вә јарпагларыдыр. Бу ағаҹа бағлы оланлар бәһрәләнир. Буна ҝөрә бәзән “арифи-васил” ифадәси ишләдилир. Бујурулур ки, бу ағаҹдан тутанлар дүнјада дүшмәндән амандадыр. Дүшмән кимдир? Әсас дүшмән шејтандыр. О анд ичиб ки, инсанла әдавәтинә сон гојмајаҹаг. Демәк, мөминләр бир-бириләри илә дүшмәнлик етмәсәләр аманда галарлар.\nИШИД јәһудләр үчүн вурушур\nАдәтән дүшмәнчилији шејтан јарадыр. Бәзиләри сахта мүсәлман гијафәсиндә мејдана чыхыр. Һазырда ИШИД адланан тәкфирчи груп бу иши ҝөрүр. Мәгсәдләрини етираф едирләр, кимсәдән чәкинмирләр. Дејирләр ки, тапшырыг јеринә јетиририк. Суријада вә башга јерләрдә јаралананда Исраилә, Һајфаја апарылыр, орада мүалиҹә едилирләр.\nБәһаијјәт беләдир. Өз рәисләрини апарыб Һајфада дәфн етдиләр. Елә бундан габаг да һарадан идарә олундуглары билинирди. Шиә үчүн мүһүм мөвзулардан бири вилајәтдир. Вилајәтин хүсусијјәти будур ки, сахта мүсәлманлар ифша олунар. Бу тәкфирчиләр јәһудинин вуран әлидир. Бири вәһабијјәт, диҝәри бәһаиликдир. Вәһабиләрин көкү јәһудиләрә ҝедиб чыхыр. Таиф истигамәтиндә бир мәнтәгә вар, вәһабиләр орадан чыхыб. Һәмин јерә мүхтәлиф адлар верилир. Нәгл олунур ки, Әмирәлмөминин (ә) өз сипәрини орадакылара тапшырыбмыш. Бир сөзлә һәмин мәнтәгәдәкиләр јәһудидир.\nМараглыдыр ки, бир дәфә Ширазда, бир дәфә Јәзддә јәһудиләр вә зәрдүштиләр Исламы гәбул етди. Сонрадан бунлар бәһаи олдулар. Мәгсәдләри бу иди ки, сонрадан һәгигәтин һарада олдуғуну десинләр. Ҝүја һәгигәти сонракы әгидәдә ҝөрүб јолларыны дәјишибләр. Чох һијләҝәрдирләр. Шејтанын да белә хүсусијјәтләри вар. Мүхтәлиф јолларла мәгсәдинә чатыр. Биз исә гәфләтдәјик.\nИмам кимләри намәһрәм адландырыр?\nБиз билирик ки, беләләри ингилабда да халга гатылыб. Имам бујурду ки, ингилабын намәһрәмләрин әлинә дүшмәсинә јол вермәјин. Имам намәһрәм дејәндә ингилабчыларын сыраларына сохуланлары нәзәрдә тутурду. Онлар јәһуди ҹасуслары идиләр. Тәгвасыз, дүнјапәрәст адамлар да араларында вар иди. Сонрадан чохлары үзә чыхды. Бәли, ај һәмишә булуд архасында галмыр.\nҺәзрәт Мәсумәнин (әс) Ирана ҝәлиши\nБәли, дүшмәндән аманда галмағын јолу шәҹәреји-тубаја тәрәф ҝетмәкдир. Туба ағаҹындан тутмагла дүшмәндән аманда галмаг олар. Һәзрәт Мәсумәнин (ә) мәгамы чох уҹадыр. Шиәләр Ханым Мәсумәнин (ә) шәфаәти илә беһиштә дахил олар. Онун јүксәк мәгамыны мүхтәлф рәвајәтләр тәсдигләјир. Имам Садигдән (ә) нәгл олунмуш рәвајәтдә билдирилир ки, јер үзүндә Аллаһ үчүн бир ев вар, о ев Мәккәдир; Пејғәмбәр (с) үчүн бир ев вар, о ев Мәдинәдир; Әмирәлмөминин (ә) үчүн бир ев вар, о ев Куфәдир, Гум кичик Куфәдир. Рәвајәтләрдә билдирилир ки, беһиштин сәккиз, ҹәһәннәмин једди гапысы вар. Беһиштин бир гапысы ҹәһәннәмдән артыгдыр. Һәмишә дејилиб ки, Аллаһын мәрһәмәт гапысы чохдур. Бу гапылардан үчү Гума ачылар. Сонра имам бујурур ки, бизим гызларымыздан бир ханым Гумда олар, ады Фатимәдир (әс), Мусанын (ә) гызыдыр. Имам гејд едир ки, о шиәләримиз үчүн шәфаәтчидир. Имам бујурмур ки, филан мәканын шиәләри беһиштә дахил олар.\nҺәзрәт Мәсумәнин (ә) зијарәтинин мүкафаты\nБашга бир рәвајәтдә нәгл олунур ки, Сәд ибн Сәд Имам Ризадан (ә) Ханым Мәсумәнин (әс) зијарәти һаггында сорушуб. Имам бујурур ки, ким ону зијарәт етсә ҹәннәт она ваҹибдир. Јәни Ханым Мәсумәни (әс) зијарәт едән беһишт әһлидир.\nБашга бир рәвајәтдә бујурулур ки, ким ханымы Гумда зијарәт етсә онун јери беһиштдир. Бу рәвајәт Имам Ҹаваддан (ә) нәгл олунур. Бу рәвајәтдә дә әввәлки рәвајәтдәки кими ханымын мүтләг шәфаәти вурғуланыр.\nİмам Ризанын (ә) зијарәтинә бәрабәр зијарәт\nБашга бир јердә Имам Риза (ә) бујурур: “Онун зијарәти мәним зијарәтим кимидир.” Јәни Имам Ризаны (ә) зијарәт едә билмәјән Ханым Мәсумәнин (әс) зијарәтинә ҝетсин. Гәдим дөврдә Мәшһәди зијарәт етмәк чәтин иди. Јалныз ингилабдан сонра Мәшһәд зијарәти бу гәдәр асанлашыб. Амма јенә Имам Ризаны (ә) зијарәт етмәк истәјәнләр Мәшһәдә ҝедә билмәсәләр ханымы Гумда зијарәт едә биләрләр. Имам Риза (ә) өзү бу зијарәти төвсијә едир.\nМараглы әһвалатлардан бири Ајәтуллаһ-Үзма Мәрәшинин Һәзрәт Фатимәнин (әс) гәбринин јерини өјрәнмәк үчүн чилә сахламасыдыр. Ајәтуллаһ-Үзма Мәрәши Нәҹәфи нәгл едир ки, атам Нәҹәфдә оланда бу мәгсәдлә чилә сахлады. 40 ҝүн бу ибадәтләри давам етдирмәк чох чәтин иди. Вә онун охудуғу дуалардан кимсәнин хәбәри јох иди. Алим 40 ҝеҹә бу әмәлләри јеринә јетирир, 40 ҝүндән сонра узун-узады бир тәвәссүл едир, ағлајыб, раз-нијаз едир. Јатыб јухуда Имам Багир (ә) (бәзи мәтинләрә ҝөрә Имам Садиги (ә) ) јухуда ҝөрүр. Имам она бујурур ки, әлин ханымын әтәјинә чатды. Алим елә баша дүшүр ки, она ханым Фатимәнин (с) мәзарынын јери ҝөстәрилиб. Сорушур ки, һансы јолла ҝедиб, онун мәзары һарададыр? Имам бујурур: “Мән Фатимеји-Мәсумәнин (әс) Гумдакы мәзарыны нәзәрдә тутдум. Ораја ҝет. Аллаһ истәмир ки, Һәзрәт Фатимәнин (с) мәзарынын јери билинсин. Сиз дә исрар етмәјин. Һәзрәти Зәһранын (с) гәбринин зијарәтиндә нә мәгам варса Ханым Мәсумәнин (әс) гәбринин зијарәти үчүн дә һәмин мәгам нәзәрдә тутулуб. Ҝет ора. Әҝәр Һәзрәт Зәһранын (с) гәбри мәлум олсајды, бу гәбрин ҹәлалынын бүтүн мәсумларын гәбринин ҹәлалындан чох олдуғу ајдынлашарды.” Бу јухудан сонра мәрһум алим Нәҹәфи тәрк едиб Гума ҝәлир.\nҺәзрәт Мәсумә (әс) шиәләрин сулларыны ҹавабландырырды. Дини мәнбәләрдә нәгл олунур ки, бир груп шиә Имам Муса ибн Ҹәфәрә (ә) суал вермәк үчүн Мәдинәјә ҝәлмишди. Һәмин вахтда имам Мәдинәдә дејилди. Имам Риза (ә) да сәфәрдә иди. Ҝәләнләр бир мүддәт ҝөзләдиләр. Амма Имам Муса Казимдән (ә) хәбәр чыхмады. Мүсәлманлар артыг јола дүшмәк истәјирдиләр. Онлар јола дүшмәк истәјәндә јашы аз олан Фатимеји-Мәсумә (әс) гапыја чыхараг суалларыны сорушду. Бүтүн суаллары ҹавабландырды. Ҝәләнләр севинҹлә јола дүшдүләр. Онлар Мәдинәдән чыханда Мәдинәјә гајыдан имамла растлашдылар. Имама дедиләр ки, онунла ҝөрүшмәк истәјибләр, амма алынмајыб. Буна ҝөрә дә суалларыны имамын гызы ҹавабландырыб. Онлар дүшүнүрдүләр ки, имам онларын суалларыны јенидән динләјәҹәк. Буна ҝөрә дә јенидән суалларыны дилә ҝәтирдиләр. Имам суаллары вә онлара верилән ҹаваблары динләјиб Ханым Мәсумәјә (әс) ишарә илә бујурду ки, атан сәнә фәда олсун!\nХаным Мәсумә (әс) фитри билијә саһиб олуб. Имамын евиндә боја-баша чатса да өзү һаҹәт гапысы олуб. Елә онун бу мәгамына ҝөрә атасы 3 дәфә дилә ҝәтирир ки, атан сәнә фәда олсун!\nХаным Фатимеји-Мәсумә (әс) өзү сығынмаг үчүн ән мүнасиб үнван кими вилајәти танытдырыр. Әҝәр дүшмәндән аманда галмаг истәјириксә вилајәтә сығынмалыјыг. Тәбии ки, өнҹә мәсумларын вилајәти, гејб дөврүндә фәгиһин вилајәти. Бәлкә дә Һәзрәт Мәсумәнин (әс) Ирана ҝәлишинин билдириши бу олуб ки, чәтинликдә вилајәтә сығынаг. Бу чох мүһүм нөгтәдир.


Q=12	C=0	SS=0	LS=12	PS=0	DC=0	LC=0	SD=0	BS=1	G0=5	G1=3	G2=1	DLID=az_RU	BODY=Nur-az.com - Әл-Ҹәзирә телеканалы Шәһид Сүлејманини тәрифләмәклә Сәудијјә режимини гәзәбләндирди\nӘл-Ҹәзирә телеканалы Шәһид Сүлејманини тәрифләмәклә Сәудијјә режимини гәзәбләндирди\nГәтәрин Әл-Ҹәзирә телеканалынын Иранын Ислам Ингилабы Кешикчиләри Корпусунун Гудс Гүввәләринин кечмиш командири ҝенерал-лејтенант шәһид Һаҹы Гасым Сүлејмани һаггында бир видео чарх јајымлајараг, ону Аллаһ јолунда мүҹаһид кими тәгдим етмәси Сәудијјә режимини гәзәбләндириб.\nӘрәб дүнјасынын ән популјар хәбәр каналларындан бири олан Гәтәрин Әл-Ҹәзирә телеканалынын подкастында шәһид Һаҹы Гасым Сүлејмани һаггында бунлар дејилир: “Мән Гасым Сүлејмани, өз һәјатымы Ислама, Ислам Ингилабына, иззәтинә вә кәрамәтинә хидмәт едән бир әсҝәрәм. Мән Сүлејмани, Аллаһ јолунун мүҹаһид әсҝәријәм. Ислам Ингилабы Кешикчиләри Корпусунун Гудс Гүввәләринин командиријәм. Адым бөлҝәмиздә һөкмранлыг планлајан бөјүк шејтанын вә сионизмин вүҹудуну ләрзәјә салыр. Мән Ислам Ингилабынын бир әсҝәријәм. Мәни дүнја севҝисиндән тәмизләјән вә ән бөјүк арзулары, јәни јолунда шәһидлик бәхш едән Аллаһа дуа едән бир әсҝәрәм”.\nСәудијјә режиминин Ал-Арабија телеканалы видеону Твиттер сәһифәсиндә пајлашараг, Әл-Ҹәзирәнин видеосуна гәзәбли реаксија вериб: “Әл-Ҹәзирә шәһид Сүлејманини тәрифләјир вә ону Аллаһ јолунда мүҹаһидләрин шәһиди адландырыр”./дејерлер/


Q=0	C=0	SS=0	LS=0	PS=0	DC=0	LC=0	SD=0	BS=1	G0=35	G1=29	G2=15	DLID=az_RU	BODY=Nur-az.com - Меһман Һүсејнова олан ишҝәнҹәләр бир даһа ҝөстәрди ки...\n19 Ијун 2018\n4 Шәввал 1439\n29 Хордад 1397\nМеһман Һүсејнова олан ишҝәнҹәләр бир даһа ҝөстәрди ки...\nБу халгын ичиндән заман-заман өз сөзүнү дејән оғуллар чыхыб. Бу инсанлары азғын һакимијјәт ҝаһ дүшмәнә ишләмәкдә иттиһам едир, ҝаһ аҝент адландырыр, ҝаһ вәтән хаини, дөвләт чеврилиши етмәк истәјән гараҝүруһчу кими гәләмә верир. Амма унудур ки, бу ахынын габағыны артыг алмаг мүмкүнсүз һәддәдир. Буну, вәзијјәти бу мәҹраја ҝәтириб чыхармаздан өнҹә дүшүнмәк лазым иди. Артыг халгын бүтүн тәбәгәләриндән етиразлар вар. Ҝәнҹләр, јашлылар, әлилләр, шәһид аиләләри, диндарлар, коммунистләр, һәтта бир заманлар ЈАП-да тәмсил олунанлар белә бу ҝүн һакимијјәтә һаглы олараг етираз едир. Әслиндә һамы нараһатдыр, садәҹә бәзи ишләрин замана еһтијаҹы вар.\nҜәнҹ блоҝҝер, ҹәсарәтли журналист Меһман Һүсејновун намәлум шәхсләр тәрәфиндән оғурланмасы, даһа сонра ишҝәнҹәләрә мәруз галмасы бир даһа ҝөстәрди ки, игтидар ҝәнҹләрдән бәрк горхур. Она гаршы олан ишҝәнҹәләр иҹтимаијјәт тәрәфиндән шиддәтлә гынанмалыдыр. Әслиндә дајаглары чүрүмүш, бәрәкәти ҝөјә соврулмуш, јалтаглардан, сәриштәсиз гоҹалардан, заваллы мәмурлардан ибарәт олан игтидарын ҝәнҹ бир блоҝҝердән горхмасы тәбии гаршыланмалыдыр. Чүнки бу инсанда ики потенсиал ҹәмләниб; ҝәнҹдир вә журналистдир. Ара-сыра ЈАП өзүнүн јетишдирдији јалтаг ҝәнҹлији мүхалифәт лидерләринин әлејһинә гышгырдырды. Амма тезликлә ифша олундулар. Мәлум олду ки, бу ҝәнҹләр әслиндә алдадылмыш заваллы вәтәндашларымыздыр. Амма онларын етдији һеч бир иш, сәсләндирдији һеч бир шүар ҹәмијјәтдә сәс-күј јаратмады. Ән чох һагларында дујулан сөз "јалтаг ҝәнҹлик" ифадәси олду. Амма Меһман Һүсејновун тутулмасы, нечә ҝүндүр тәгиб едилмәси иҹтимаијјәтдә мараг ојатды.\nҜәнҹ блоҝҝер узун мүддәт иди ки, варлы мәмурларын виллаларыны чәкиб онлары ифша едирди. Әслиндә ҝүја заһирдә коррупсија илә мүбаризә апаран һакимијјәт, башда Илһам Әлијев Меһман Һүсејнова чох сағол демәли, алнындан өпмәли иди. Чүнки аз јашлы ушаг да билир ки, бу ҹүр маликанәләрә саһиб олан мәмурлар онлара ајрылан дөвләт маашыјла бу һәддә варлана билмәздиләр. Демәли ортада сојғунчулуг, таланчылыг фактору вар. Меһман исә бунлары ачыг бир шәкилдә екранлашдырыб сосиал шәбәкәләрдә јајырды. Бу исә тәбии ки, халгы касыбчылыг батаглығында боған, өзү исә коррупсија батаглығында батан һакимијјәтә сәрф етмирди.\nБурадан бәзи нәтиҹәләри әлдә етмәк мүмкүндүр. Мәсәлән, Илһам Әлијев дәфәләрлә сөзлә дә олса дәбдәбәли мәмурлардан вә гудурған мәмур балаларындан шикајәт едиб, онлара бармаг сиркәләјиб, гулагбурмасы вериб. Амма бүтүн бу баш верәнләр, хүсусилә Меһман Һүсејновун, јәни мәмурларын дәбдәбәли һәјатларынын чох ҹүзи бир һиссәсини иҹтимаиләшдирән бир шәхсин ишҝәнҹәләрә мәруз галмасы ону демәјә әсас верир ки, Илһам Әлијевин бу олан-битәндән хәбәри вар, садәҹә сәсини чыхармыр. Чыхармырса ики еһтимал вар, ја олан-битәндән хәбәрдардыр вә өзү бу сојғунчу шәбәкәнин башындадыр. Ја да (зәиф еһтимал да олса) виллалардан хәбәри олса да Меһман Һүсејновун һәбсиндән хәбәри јохдур. Јәни, өзүнү ҝөрмәзлијә вуруб, өлкәсиндә баш верәнләрдән гафилдир. Әҝәр белә олмасајды Илһам Әлијев Меһман Һүсејновун алнындан өпмәли иди. Чүнки Һаҹыбала Абуталыбов Илһам Әлијевә тикилән виллаларын кимә мәхсус олдуғуну демәдији бир һалда, ҝәнҹ блоҝҝер бунлары чәкиб өлкәдә јајыр. Демәли, долајысыјла Илһам Әлијевә өз рүшвәт әлејһинә олан фәалијјәтиндә јардымчы олур. Илһам Әлијев исә дедикләриндә сәмими олмадығы үчүн Меһман Һүсјеновун башына бу ојунлар ҝәлир.\nБурадан да о мәлум олур ки, әслиндә Акиф Човдаров иши дә ади ҝөрүнтүдән башга бир шеј дејил. Чүнки бу адамын етдикләри индијәдәк мәһз Илһам Әлијев тәрәфиндән билинмәсәјди, онун кими диҝәр сојғунчу мәмурлар да (һансылар ки, Меһманын видеоларында ифша едилибләр) һәбс едиләрди. Демәли, бүтүн бунлар ојундан башга бир шеј дејил. Садәҹә игтидар заман-заман халгы сојуб-таладыгдан сонра халгын өнүнә бир нәфәр чыхатмаға мәҹбур иди ки, халг десин бәли, Илһам Әлијев јахшы ишләјир, ишләри корлајан мәмурлардыр.\nМеһман Һүсејнов кими ҝәнҹләр бу өлкәдә јенә тапылаҹаг. Бир заманлар Емин Милли, Һаҹызадә адлы ҝәнҹ блоҝҝерләр һакимијјәтә мејдан охуду, даһа сонра Һејдәр Әлијевин һејкәлини јазан ҝәнҹ, гәһрәман блоҝҝер өз һүнәрини ҝөстәрди. Меһман Һүсејнов да ахырынҹы дејил, иншаллаһ ахарынҹыдыр.